આવી અડિયલ – આડી મંજરીને કાકે બચાવી. એને કાક ઉપર પહેલે જ પ્રસંગે વિશ્વાસ બેઠો. એ બંને ખંભાતથી છાનામાનાં સરકી છૂટ્યાં. હોડીમાં નવ દિવસ એમણે મુસાફરી કરી. રસ્તામાં બંનેએ એકબીજાને પારખ્યાં પણ અતડાઈથી. કાકના હૃદયમાં મંજરી માટે કોઈ છૂપા છતાં સજ્જડ પ્રેમ-સંસ્કાર પડ્યા. મંજરી તો બેદરકાર જ હતી. કાકનાં રીતભાત ને સંસ્કારથી તે સંસ્કારમૂર્તિ ચીઢાતી. એની રસિકતા આગળ કાકભટજી પાણી ભરતા હતા. મંજરી કંઈ કંઈ પ્રશ્નોથી કાકની પરીક્ષા લેતી હતી. કાકને નિસાસો મૂકવો પડ્યો - ક્યાં મંજરી અને ક્યાં હું પોતે?